Pierre Gasly

**Pierre Gasly** (), nado en Ruán o 7 de febreiro de 1996, é un piloto de carreiras francés que actualmente compite na Fórmula Un baixo bandeira francesa, competindo para Alpine F1 Team. En 2014 foi subcampión das Fórmula Renault 3.5 Series e en 2016 campión das GP2 Series. Pilotou un Team Mugen con motor Honda no Campionato Super Fórmula de 2017. Fixo o seu debut na Fórmula 1 no Gran Premio de Malaisia de 2017.

Trasladouse a Red Bull Racing en , antes de volver tras intercambiarse con Alexander Albon de Toro Rosso entre as carreiras de Hungría e de Bélxica con Daniil Kvyat como compañeiro. Gasly obtivo a súa primeira vitoria na Fórmula Un no Gran Premio de Italia de 2020 pilotando para AlphaTauri. Gasly fichou por Alpine para a tempada , logrando o seu primeiro podio para o equipo no Gran Premio dos Países Baixos de 2023, repetindo esta fazaña baixo a choiva en São Paulo en .

Ata o Gran Premio de Abu Zabi de 2025, Gasly logrou 1 vitoria, 3 voltas rápidas e 5 podios na Fórmula Un. Gasly permanecerá en Alpine polo menos ata o final da tempada de 2028.

## Traxectoria 
Gasly naceu en Ruán, fillo de Jean-Jacques Gasly e de Pascale. Gasly é o máis novo de cinco e ten catro medio irmáns: dous maternos do anterior matrimonio da súa nai, Nicolas Caron e Cyril Caron; e dous paternos do matrimonio anterior do seu pai, Phillipe Gasly e Paul Gasly.

A familia de Gasly leva moito tempo involucrada nos deportes de motor. O seu avó competiu en karting, a súa avoa foi campioa de karts, o seu pai Jean Jacques tamén competiu en varias categorías de carreiras, incluíndo karting, carreiras de resistencia e rallyes. O seu pai deixou os rally cando "caeu dunha montaña" despois de que o seu copiloto cometese un erro ao ler as notas. Foi amigo íntimo de Charles Leclerc e Esteban Ocon desde pequeno. Non obstante, a súa relación con Ocon deteriorouse durante a súa carreira no karting. En 2019 trasladouse a Milán. Ademais do seu francés nativo, Gasly tamén fala italiano e inglés.

### Karting 
Gasly entrou no karting en 2006, cando terminou décimo quinto no campionato Minime francés, antes de que terminase cuarto o ano seguinte. No 2008 pasou ao Campionato Francés de Cadetes, antes de trasladarse á escena internacional en 2009. Trasladouse á categoría KF3, permanecendo ata finais de 2010, cando terminou como subcampión no Campionato Europeo CIK-FIA.

### Fórmula Renault 
[miniatura|left|Pierre Gasly en [Motorland Aragón, 2014]]

Na tempada 2011 do campionato de F4 francés, Gasly fixo o seu debut nun monopraza, tomando parte na categoría de 1.6 litros do Campionato de F4 francés. Terminou terceiro detrás dos seus futuros rivais na Eurocup Matthieu Vaxivière e Andrea Pizzitola con sete podios, incluíndo vitorias en Spa, Albi e Le Castellet.

Gasly pasou á Fórmula Renault de 2 litros en 2012, uníndose ao R-Ace GP na Eurocopa de Fórmula Renault 2.0. Terminou décimo, puntuando en seis carreiras, incluíndo podios en Spa e  Nürburgring. tamén fixo sete saídas na  Fórmula Renault 2.0 Northern European Cup co mesmo equipo, logrando un podio en Nürburgring.

En 2013, Gasly fchou por Tech 1 Racing. Logrou cinco podios, así como vitorias en Moscova, Hungaroring e Le Castellet. Tomou unha vantaxe de once puntos sobre Oliver Rowland na carreira final no Circuíto de Barcelona-Cataluña, e finalmente adxudicouse o título co terceiro e sexto lugar; o último resultado foi como resultado dunha colisión con Rowland pola que recibiu un drive-throught de penalización.

O piloto saltou as Fórmula Renault 3.5 Series en 2014, onde foi contratado por Arden baixo o programa de desenvolvemento Red Bull Junior Team. Terminou a tempada como subcampión detrás doutro Red Bull Júnior Carlos Sainz, Logrando oito podios nas dezasete carreiras.

### Serie GP2 
Gasly fixo a súa estrea nas GP2 series en 2014 no circuíto de Monza na carreira soporte de Italia, substituíndo ao piloto de Caterham Racing Tom Dillmann, que tiña compromisos noutras series de carreiras e non puido participar na competición. As carreiras da serie de GP2 para esa fin de semana. Logo participou nas probas de postempada, pilotando para DAMS e o 8 de xaneiro de 2015 asinaron co equipo francés para competir xunto ao piloto británico Alex Lynn, como piloto de desenvolvemento do Equipo Williams F1. Malia lograr tres pole positions e catro podios, Gasly experimentou unha tempada desigual, incluíndo provocar colisións en Bahrain, Spa e Yas Marina (que provocou que a carreira fora cancelada), terminou oitavo, dous lugares detrás do seu compañeiro de equipo Lynn. En xaneiro de 2016, anunciouse que Gasly cambiaría aos recentemente chegados Prema Powerteam xunto ao subcampión da Tempada 2015 da Fórmula 3 europea e novato na GP2 Antonio Giovinazzi

### Fórmula Un 
O 30 de setembro de 2015, Gasly presentouse como piloto reserva d Red Bull.

### Toro Rosso (2017 - 2018) 
O 26 de setembro de 2017, Toro Rosso anunciou que Gasly faría a súa debut na Fórmula 1 no Gran Premio de Malaisia de 2017, substituíndo a Daniil Kvyat en varias carreiras.

### Super Fórmula Xaponesa e Fórmula E 
En febreiro de 2017, Piers anunciouse como piloto da Super Fórmula Xaponesa no Team Mugen xunto a Naoki Yamamoto. logrou vitorias en Motegi e Autopolis.

En xullo de 2017, Gasly substituíu a Sébastien Buemi no Renault e.dams para o ePrix de Nova York, debido a que o suízo competía nas 6 Horas de Nürburgring do Campionato Mundial de Resistencia. Finalizou sétimo e cuarto respectivamente. O francés obtivo o sétimo posto na primeira carreira e o cuarto posto na segunda carreira.

### Red Bull (2019) 
[thumb|Gasly no [Gran Premio de Hungría de 2019]]
O 20 de agosto de 2018, anunciouse que Gasly pasaba a Red Bull Racing para a tempada de , sendo compañeiro de equipo con Max Verstappen, despois da saída de Daniel Ricciardo para o Renault.

### Retorno a Toro Rosso (2019) 
[thumb|Gasly no [Gran Premio de Italia de 2019, logo de ser devolto a Scuderia Toro Rosso a metade de tempada]]
Non obstante, o 12 de agosto de 2019, Red Bull anunciou que Gasly volvía ao seu equipo B, Toro Rosso, debido a que o piloto francés non era competitivo no equipo principal, cambiou o lugar con Alexander Albon despois do Gran Premio de Hungría de 2019.

Gasly logrou o seu primeiro podio na Fórmula 1, o 17 de novembro de 2019, cando rematou o Gran Premio do Brasil en segundo lugar.

### AlphaTauri (2020–2022) 
left|thumb|Gasly na pretembada de 2020
O 12 de novembro de 2019, Toro Rosso anunciou que Gasly permanecería no equipo, que pasou a chamarse AlphaTauri, xunto a Kvyat, durante o .

O 6 de setembro de 2020, Gasly fixo historia ao conseguir a súa primeira vitoria na categoría no Gran Premio de Italia, sendo esta tamén a primeira vitoria do equipo AlphaTauri. Tamén foi a primeira vitoria dun piloto francés na Fórmula 1 desde que Olivier Panis triunfou no Gran Premio de Mónaco de 1996.

### Alpine (2023-presente) 
#### 2023 
[thumb|Gasly conducindo o seu Alpine A523 durante o [Gran Premio de Austria de 2023]]
Gasly asinou un contrato de varios anos para correr para Alpine no 2023, asociado co seu antigo rival francés de karting Esteban Ocon. AlphaTauri permitiu a Gasly unirse a Alpine para as probas de postempada inmediatamente despois do Gran Premio de Abu Zabi de 2022.

Na súa primeira carreira con Alpine no , Gasly comezou o último tras eliminar o seu tempo de cualificación, pero recuperouse para terminar noveno na carreira. Gasly estaba no quinto posto cando as carreiras retomaron despois da segunda bandeira vermella no , pero chocou con Ocon na primeira chicana, o que provocou a retirada de ambos Alpine. A súa práctica no Gran Premio de Azerbaidján de 2023 viuse interrompida por un incendio no motor. Máis tarde sufriu un accidente na cualificación e non logrou puntos no sprint nin na carreira principal. Gasly clasificouse entre os dez primeiros e anotou puntos nas seguintes tres carreiras, isto incluíu comezar quinto na grella no Gran Premio de Miami de 2023 e clasificarse cuarto en , antes de ser degradado por dúas sancións separadas por obstaculizar.

A continuación, Gasly anotou un punto no , onde quedou noveno pero caeu unha posición por infraccións ao superar os límites da pista. Sucedéronse dúas retiradas por colisións unha con Lance Stroll no Gran Premio do Reino Unido de 2023 e un accidente de varios coches na volta inicial do . Clasificouse sexto para o sprint no  e un cambio anticipado a pneumáticos intermedios ascendeu á terceira posición, gañando seis puntos. Non puntuou na carreira principal, onde quedou undécimo. O seu podio de sprint foi seguido por un podio de Gran Premio no Gran Premio dos Países Baixos de 2023, comezou duodécimo e volveu beneficiarse dunha parada anticipada para cambiar a pneumáticos intermedios. Cruzou a meta en cuarto lugar pero gañou un posto pola penalización de Sergio Pérez, logrando o seu primeiro podio en máis de dous anos. Gasly logrou catro puntos máis antes do final da tempada, incluíndo sextos postos en Singapur e Gran Premio dos Estados Unidos. Comezou cuarto no Gran Premio de Las Vegas de 2023 pero rematou fóra dos puntos.

Gasly rematou a súa primeira tempada con Alpine undécimo no Campionato do Mundo de Pilotos con 62 puntos, un posto e catro puntos por diante do seu compañeiro Ocon.

#### 2024 
[thumb|Gasly no [Gran Premio da China de 2024]]
Gasly e Ocon permaneceron en Alpine durante . Clasificáronse nos dous últimos postos no Gran Premio de Bahrain de 2024. Ocon comentou despois das probas de pretemporada que o equipo estaba "á defensiva" e Gasly describiu o resultado de Bahrein como "non foi unha sorpresa". Ambos pilotos foron eliminados de novo na primeira sesión de clasificación (Q1) no Gran Premio de Arabia Saudita de 2024 e Gasly viuse obrigado a retirarse na primeira volta da carreira con problemas na caixa de cambios. Gasly terminou non máis arriba do 12º posto en Australia, Xapón, China, Miami e Emilia-Romaña, sen conseguir puntos en ningunha destas carreiras. O compañeiro de equipo de Gasly, Esteban Ocon, realizou melloras no coche Alpine durante a fin de semana na China, pero Gasly non o fixo, recibindo as mesmas melloras no Gran Premio de Miami. Anotou o seu primeiro punto da tempada no Gran Premio de Mónaco, chegando na décima posición, e 2 puntos no Gran Premio do Canadá, quedando noveno. Despois, Gasly clasificouse sétimo para o Gran Premio de España, antes de terminar noveno na carreira principal, mentres conseguiu outro punto no Gran Premio de Austria. Gasly retirouse nas dúas seguintes carreiras no Gran Premio do Reino Unido e o Gran Premio de Hungría. Gasly recuperouse no Gran Premio dos Países Baixos cun noveno lugar e dous puntos, antes de soportar unha serie de catro carreiras sen puntuar nos Grandes Premios de Italia, Azerbaidján, Singapur e Unidos Estados, clasificándose sexto neste último. Rematou esta carreira anotando un punto nGran Premio de México de 2024]] ao rematar décimo. Tivo un fin de semana de gran puntuación en São Paulo, terminando sétimo no sprint, e terceiro nun Gran Premio afectado pola choiva despois de comezar décimo terceiro, marcando o quinto podio da súa carreira e o primeiro desde o Gran Premio dos Países Baixos de 2023, o resultado ascendeuno do décimo sétimo ao duodécimo posto da clasificación. Logo clasificouse terceiro o mellor posto da súa carreira para o Gran Premio de Las Vegas de 2024, pero retirouse da carreira por un problema mecánico, na súa terceira retirada da tempada.

#### 2025 
[miniatura|dereita|Gasly (na foto do [Gran Premio do Xapón de 2025) comezou a tempada facendo parella con Jack Doohan en .|alt=Gasly pilotando o Alpine A525 no Gran Premio do Xapón de 2025]]
En xuño de 2024, Gasly ampliou o seu contrato plurianual con Alpine ata polo menos finais de 2026, e posteriormente prorrogándoo ata 2028. Doohan foi substituído por Franco Colapinto despois do Gran Premio de Miami. Foi descualificado do Gran Premio da China de 2025 despois de que se descubrise que o seu A525 tiña un peso inferior ao normal.

## Rexistro de carreiras 
### Traxectoria profesional 
* Tempada en progreso.

### Resultados completos na Formula Renault 3.5 Series
(Clave) (Carreiras en letra grosa indican pole position) (carreiras en *itálica* indican volta rápida)

### Resultados completos nas GP2 Series
(clave) (Carreiras en letra grosa indican pole position) (carreiras en *itálica* indican volta rápida)

† Piloto que non finalizou a carreira, pero clasificouse ao completar máis do 90% da distancia de carreira.

### Resultados completos na Super Formula
(Carreiras en letra grosa indican pole position)

* Tempada en progreso.

### Resultados completos na Fórmula E
(key) (Carreiras en letra grosa indican pole position; carreiras en *itálica* indican volta rápida)

### Resultados completos na Fórmula 1
(Chave) (carreiras en letra grosa indican pole position; carreiras en *itálica* indican volta rápida)

 Tempada en progreso.

## Notas
## Véxase tamén